Άγιος Σεραφείμ του Σάρωφ

Ο Άγιος Σεραφείμ του Σάρωφ (ρωσικά: Серафим Саровский, κατά κόσμον Πρόχορος Ισιδώροβιτς Μοσίν ή Μασίν, ρωσικά: Про́хор Иси́дорович Мошни́н,  Κουρσκ 19 Ιουλίου/30 Ιουλίου 1754 ή 1759 – Σάρωφ 2 Ιανουαρίου/14 Ιανουαρίου 1833) είναι ένας από τους πιο γνωστούς Ρώσους αγίους που τιμάται στην Ανατολική Ορθόδοξη Εκκλησία και στην Αγγλικανική Κοινωνία. Θεωρείται γενικά ο μεγαλύτερος Γέροντας και ασκητής της Ρωσικής Ορθόδοξης Εκκλησίας και άγιος του 18ου αιώνα. 

Ο Σεραφείμ επέκτεινε τις μοναστικές διδασκαλίες του στοχασμού, της θεωρίας και της αυταπάρνησης στο λαϊκό μέλος της Εκκλησίας. Δίδαξε ότι ο σκοπός της χριστιανικής ζωής ήταν να λάβει το Άγιο Πνεύμα. Ίσως, η πιο δημοφιλής προτροπή του στους πιστούς είναι «αποκτήστε ένα ειρηνικό πνεύμα και χιλιάδες γύρω σας θα σωθούν».

Άγιος ανακηρύχθηκε επίσημα το 1903 από την Ρωσική Ορθόδοξη Εκκλησία, με πρωτοβουλία του τσάρου Νικόλαου Β΄ της Ρωσίας. Η μνήμη του εορτάζεται στις 2 Ιανουαρίου, αλλά και στις 19 Ιουλίου —ημέρα της ανακομιδής του αγίου λειψάνου του. Συγκλονιστικό γεγονός για τη Ρωσία υπήρξε η εύρεση του λειψάνου του, το 1990, και η μεταφορά του στη γυναικεία Μονή του Ντιβέγιεβο (την οποία ο όσιος είχε υπό την πνευματική του καθοδήγηση και προστασία)Αλέξανδρος Χριστοδούλου, Θεολόγος. Άγ. Σεραφείμ του Σάρωφ, το λαμπρό αστέρι της Ρωσικής Ορθοδοξίας. Πεμπτουσία. 2 Ιανουαρίου 2019. Ανακτήθηκε στις 07/02/2024.Βίος του Οσίου Σεραφείμ του Σάρωφ. Ἐκ τῆς Ἐκδόσεως «Παρακλητικὸς Κανὼν εἰς τὸν Ὅσιον Σεραφεὶμ τοῦ Σάρωφ», Ποίημα Ἀθανασίου Ἱερομονάχου Σιμωνοπετρίτου, Ὑμνογράφου Μ.Χ.Ε. Εθνικόν και Καποδιστριακόν Πανεπιστήμιον Αθηνών. Ανακτήθηκε στις 08/02/2024..

 Βιογραφία 
Γεννήθηκε στα 1759 στην πόλη Κουρσκ και το βαπτιστικό του όνομα ήταν Πρόχορος. Οι φτωχοί αλλά ευσεβείς γονείς του του ενέπνευσαν την ευσέβεια. Έμεινε στον τόπο του ως τα δεκαεννιά του χρόνια και κατόπιν πήρε την απόφαση να γίνει μοναχός και αποσύρθηκε στη Μονή του Σάρωφ. Το 1786 εκάρη μοναχός και έλαβε το όνομα Σεραφείμ. Την ίδια χρονιά χειροτονήθηκε διάκονος και μετά από επτά χρόνια πρεσβύτεροςΌσιος Σεραφείμ του Σαρώφ. Ορθόδοξος Συναξαριστής. Ανακτήθηκε στις 08/02/2024.. Ένα χρόνο μετά τη χειροτονία του ζήτησε από τον ηγούμενο της Μονής να αποσυρθεί σε ερημική περιοχή για να αφοσιωθεί στην ησυχία, την προσευχή και στη σιωπή. Στα 1810 αποφάσισε να επιστρέψει στη Μονή του Σάρωφ, μένοντας έγκλειστος στο κελί του, ασκώντας την αρετή της σιωπής και της ησυχίαςΛάμπρος Σκόντζος, Θεολόγος. Άγιος Σεραφείμ του Σάρωφ: Ένας αγιασμένος στάρετς της ρωσικής Ορθοδοξίας. Πεμπτουσία. 2 Ιανουαρίου 2024. Ανακτήθηκε στις 07/02/2024..

Στα 1825, ήδη 66 χρονών, είδε σε όραμα τη Θεοτόκο, η οποία του υπόδειξε να αφιερωθεί ολοκληρωτικά στη διακονία των πιστών, να γίνει στάρετς, δηλαδή πνευματικός καθοδηγητής και δάσκαλος. Χιλιάδες διψασμένες ψυχές συνέρρεαν στο ταπεινό κελί του για να βρουν γαλήνη και σωτηρία. Όσοι δε μπορούσαν να πάνε αυτοπροσώπως επικοινωνούσαν με επιστολές. Δεν απόπαιρνε κανέναν, ούτε τους μεγάλους αμαρτωλούς. Αλλά, ως έμπειρος πνευματικός ιατρός, εισχωρούσε στα βάθη των ψυχών και ξετρύπωνε τις ολέθριες αιτίες που τους βασάνιζαν. 

Ο Άγιος Σεραφείμ του Σάρωφ βρέθηκε νεκρός στο κελί του στις 2 Ιανουαρίου του 1833, γονατισμένος την ώρα που προσευχόταν και είχε τα μάτια του προσηλωμένα στην εικόνα της Θεοτόκου.

 Σημειώσεις 

 Παραπομπές 

 Εξωτερικοί σύνδεσμοι 

 Άγιος Σεραφείμ Σαρώφ. Βήμα Ορθοδοξίας. Ανακτήθηκε στις 08/02/2024.
 Οσίου Σεραφείμ του Σάρωφ. Βήμα Ορθοδοξίας. Ανακτήθηκε στις 08/02/2024.

Κατηγορία:Ρώσοι άγιοι
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 19ου αιώνα